26. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 99 της 20 Απρ./15 Μαΐου 1981 (ΦΕΚ Α΄  129) Περί αυξήσεως του μεριδίου της Ελλάδος εις το κεφάλαιον του Διεθνούς Νομισματικού Ταμείου. Ι.Εγκρίνει την αύξησιν της συμμετοχής της Ελλάδος εις το κεφάλαιον του Διεθνούς Νομισματικού Ταμείου από Ειδικά Τραβηκτικά Δικαιώματα 185 εκατ. εις Ειδικά Τραβηκτικά Δικαιώματα 277,5 εκατ., ήτοι κατά το ισοδύναμον Ε.Τ.Δ. 92,5 εκατ. 2.Ορίζει όπως το ανωτέρω ποσόν των 92,5 εκατ. καταβληθή ως ακολούθως: α)Ποσοστόν 25% εις Ε.Τ.Δ., ήτοι Ε.Τ.Δ. 23.125.000 ή εις νομίσματα ετέρων κρατών-μελών αντιστοιχούντα εις τα Ε.Τ.Δ.23.125.000. β)Ποσοστόν 75% εις εγχώριον νόμισμα, ήτοι δραχ. 3.803.997.000 περίπου. 3.Εγκρίνει όπως: α)η Τράπεζα της Ελλάδος δανείση ατόκως εις το Ελληνικόν Δημόσιον, τα ανωτέρω ποσά (παρ. 2 περίπτ. α΄)και β)εις Ειδικά Τραβηκτικά Δικαιώματα ή εις νομίσματα ετέρων κρατώνμελών αναγκαίων δια την απόκτησιν των Ε.Τ.Δ. και εις δραχμάς. 4.Τα ως άνω δάνεια, συναπτόμενα, δια συμβάσεων μεταξύ του Υπουργού των Οικονομικών ως εκπροσώπου του Ελληνικού Δημοσίου και της Τραπέζης της Ελλάδος, αποδοθούν υπό του Δημοσίου προς την Τράπεζαν της Ελλάδος, κατά το αυτό ποσόν Ε.Τ.Δ. ή συναλλάγματος και δραχμών άμα τω πέρατι της λειτουργίας του Διεθνούς Νομισματικού Ταμείου, προς το οποίον θα καταβληθούν, ή άμα τη παύσει της συμμετοχής της Ελλάδος εις το Διεθνές Νομισματικόν Ταμείον. 